དྲི་དེ།།
འདོད་ཁམས་དབང་ཕྱུག་དུད་སོལ་མའི་ཕྱི་སྒྲུབ་ཀྱི་རྗེས་གནང་གི
ཡི་གེ་བ་ཞུགས་སོ།།

༅༅བླ་མ་དམ་པ་རྣམས་ལ་ཕྱག་འཚལ་ལོ།།དཔལ་ལྡན་ལྷ་མོའི་སྒོ་ནས་གཏོར་མའི་རྗེས་གནང་བྱེད་པར་འདོད་པས།གནས་ཁང་ཡིད་དང་མཐུན་པར།
མཎྜལ་དང་མཆོད་གཏོར།ཚོགས་ཀྱི་ཡོ་བྱད་ཚོགས་པར་བཤམས་ལ།རང་ཉིད་སྟན་བདེ་བ་ལ་འདུག་ནས།དགྱེས་རྡོར་རམ།གདན་བཞི་གང་རུང་གི་མངོན་རྟོགས་བསྒོམས
ལ།ཡི་དམ་གྱི་གཏོར་མ་བཏང་བའི་རྗེས་ལ།ལྷ་མོའི་གཏོར་ཆོ་ག་རྒྱས་པར་བཏང་ལ།ཚོགས་ཀྱིས་མཆོད་ནས།སློབ་མས་མཎྜལ་ཕུལ།ལག་པ་མེ་ཏོག་དང་བཅས
སློབ་དཔོན་གྱིས་སློབ་མ་ལ།མདུན་འདི་ན་ཀྱེ་རྡོ་རྗེའམ།རྡོ་རྗེ་གདན་བཞི་པའི་དལ་རྟེན་གཞལ་ཡས་ཁང་།བརྟེན་པ་ལྷ་དང་བཅས་པ་བཞུགས་པ་ཡིན་པས།

༅༅གཞལ་ཡས་ཁང་གི་ཕྱི་རོལ།རྡོ་རྗེའི་ར་བའི་ནང་རོལ།དུར་ཁྲོད་ཆེན་པོ་བརྒྱད་ཀྱི་ཤར་ཕྱོགས་ནག་པོ་དྲག་པོའི་ཁུལ་ན་ཁྱེད་རང་འདུག་པར་བསྒོམ།མདུན
གྱི་ནམ་མཁའ་འདི་ལ་ཕྱོགས་བཅུ་ན་བཞུགས་པའི་སངས་རྒྱས་བྱང་ཆུབ་སེམས་དཔའ་རྩ་བ་དང་བརྒྱུད་པར་བཅས་པའི་བླ་མ་དང་ཡི་དམ་གྱི་ལྷ་ཚོགས་ཆོས་སྐྱོང་སྲུང་མའི་ཚོགས་དང་བཅས་ལ་རྣམས
སྤྲིན་ཕུང་གཏིབས་པ་བཞིན་དུ་ཐིབྲ་སེ་བཞུགས་པར་བསམས་ལ།མོས་པ་དང་གུས་པ་གྱིས་ཤིག་བྱས་ལ་ལྷ་མོའི་གཏོར་མ་དེ་སློབ་མའི་མགོ་ཐོག་ཏུ་བཞག་ལ།ཁྱད་པར་དུད་པའི་སོལ་བ་མ
འཁོར་འབུམ་སྡེའི་ཚོགས་དང་བཅས་པས་ཁྱེད་རྣམས་ཀྱི་ལུས་ངག་ཡིད་གསུམ་ལ་སྐུ་གསུང་ཐུགས་གསུམ་གྱིས་བྱིན་གྱིས་རློབས་སྐམ་དུ་བསམས་ལ།མོས་པ་དང་གུས་པའི་སྒོ་ནས།།
བླ་མ་ཡི་དམ་ཆོས་སྐྱོང་སྲུང་མ་དཔལ་ལྡན་ལྷ་མོ་དུད་པའི་སོལ་བ་མ་འཁོར་དང་བཅས་པ་རྣམས་ཀྱིས་མགྲིནགཅིག་ཏུ་ཤིས་པ་འདི་ཁྱེད་རང་རྣམས་ལ་བརྗོད་པར་སོམས་ཤིག་བྱས་ལ།

སློབ་མ་ཤེས་པ་དོན་དམ་སྨྲ་བའི་སེང་གེ་ཡིས།།ཉོན་མོངས་སྲིད་པའི་ཉེས་པ་སྐྱེད་པའི་ས་གཞོམ་ཕྱིར།།རྣལ་འབྱོར་ཆོ་གས་ཉོན་མོངས་གཡོས་པ་གཅོད་ཕྱིར་དུ།།རྣལ་འབྱོར་དོན་དམ་རྒྱལ་པོ་ཉིད་དུ་འགྲུབ་གྱུར་ཅིག།ཅེས་བརྗོད
པཔའི་རྗེས་ལ་དཔལ་ལྡན་ལྷ་མོ་མི་ཕམ་སྲིད་གསུམ་བདག་གི་བསྟོད་པ་ཚར་གཅིག་བརྗོད།གཏོར་མ་སློབ་མའི་ལག་ཏུ་གཏད་ནས།དུར་ཁྲོད་བདག་མོ་ཚར་གཅིག་བརྗོད་ལ།དཔལ་ལྡན་ལྷ་མོ་དུད་པའི་སོལ་བ་ཅན་འཁོར་འབུམ་སྡེ་དང་
བཅས་པ་ཁྱེད་རྣམས་ལ་མཆོད་པ་དང་།བསྟོད་པ་དང་།གཏོར་མ་ལ་སོགས་པ་ཕུལ་ནས་བདག་ཅག་གི་སློབ་མ་མིང་རུས་འདི་ཞེས་བྱ་བ་གཏད་ཀྱིས་ཇི་སྲིད་གནས་ཀྱི་བར་དུ།འདིའི་ལུས་ངག་ཡིད་གསུམ་ལ་ཁྱེད་ཀྱི་སྐུ་གསུང
ཐུགས་ཀྱིས་བྱིན་གྱིས་རློབས་ལ།སངས་རྒྱས་ཀྱི་བསྟན་པ་གཉེན་པོ་སྲུངས།དཀོན་མཆོག་གི་ཆེ་བ་ཕྱུངས་ཤིག།བླ་མ་དམ་པའི་ཕྲིན་ལས་སྒྲུབས་ཤིག།སེམས་ཅན་གྱི་བདེ་སྐྱིད་སྤེལ་ཅིག།ཁྱད་པར་དུ་སློབ་མ་འདི་ཞེས་བྱ་བ་ལ
གྲོགས་དང་དོན་དང་།བསྲུང་བ་དང་།བསྐྱབ་པ་དང་།སྦ་བ་དང་།བྱིན་གྱིས་རླབས་པ་ཆེན་པོ་མཛད་དུ་གསོལ།ནད་དང་གདོན་དང་།རྐྱེན་དང་བར་དུ་གཅོད་པ་ཐམས་ཅད་ཞི་བ་དང་།བསམ་པའི་དོན་ཐམས་ཅད་ཡིད་བཞིན་དུ།
སྲུབས་ཤིག།ཚེ་དང་དཔལ་དང་འབྱོར་པ་བཟང་པོ་ལ་སོགས་པ་ཡར་ངོའི་ཟླ་བ་བཞིན་རྒྱས་པར་མཛད་དུ་གསོལ།ཁྱེད་རྣམས་ཀྱིས་ཀྱང་དུས་འདི་ནས་བཟུང་སྟེ།སངས་རྒྱས་མ་ཐོབ་ཀྱི་བར་དུ་ཆོས་སྐྱོང་བའི་སྲུང་མ་ཡིན་པས།།
མཆོད་བསྟོད་སྒོམ་བཟླས་རྒྱུན་མ་ཆད་པར་མཛོད་ཅིག།ཅེས་བརྗོད།ལྷ་དང་དམ་ཚིག་བསྲེ་བའི་ཕྱིར་མཐེབ་ཀྱུ་གཅིག་དང་།མ་དན་ཧུབ་ཅིག་དང་།བཀའ་བསྒོ་བ་བཞིན།སློབ་མའི་ལུས་དང་ཞིན་དུ་འགྲོགས

ནས་སྡོང་གྲོགས་མཛད་པར་བསམ་མོ།།གཏོར་མ་གཙང་སར་གཏང་།སྨོན་ལམ་དང་བསྔོ་བས་རྒྱས་གདབ།དཀོན་མཆོག་གསུམ་དང་ཡི་དམ་གྱི་བཀྲ་ཤིས་བརྗོད།སློད་དཔོན་ཆེན་པོ་ཞེ་སྡང་རྡོ་རྗེས་མཛད་པ་རྫོགས་སོ།།